مومند درې ولسوالۍ باسول سیمه کې د ډوبې شوې کښتۍ د نادرکو وګړو د ژغورنې عملیات وشول. نن شنبه د روان سپوږمیز کال د ذوالقعدې میاشتې په ۲۳مه نېټه د افغانی سرې میاشتې د ننګرهار نمایندګۍ د بی ډی آر ټی ټیم، رضاکارانو او ګرځنده روغتیایی ټیم له خوا د ننګرهار ولایت مومند درې ولسوالۍ اړوند لاندې باسول سیمه کې د ډوبې شوې کښتۍ په ځای او د سیند غاړې سره د نادرکه وګړو د ژغورنې عملیات وشول او د ژغورول شویو وګړو ته لومړنۍ مرستې تر سره شوې. د یادونې وړ ده، چې په یاده پېښه کې ۷ تنه شهیدان شوی، ۱۰ تنه ژوندی ژغورل شوی او د لسو په شاوخوا کې لا تراوسه نادرک دی، چې د مومند درې او لعلپورې ولسوالیو کې د سیند په غاړه لا هم لټون روان دی.